Dnes je "zelený štvrtok".
A tak sme začali náš deň "na zeleno".
Smoothie nerobím každé ráno, len keď mám chuť na ľahké raňajky.
Dnes som sa však naozaj tešila, výsostne ovocná kombinácia jablka, kiwi a jahôd bola mňam.
A konečne sme si jarne vyzdobili domček, tak, ako to máme radi, jemne a prírodne.
Na vŕbové prútiky som len povešala drevených motýlikov, ktoré máme aj v e-shope. Sú naozaj krásni a ešte stále si ich môžete kúpiť TU.
Nechali sme sa s dievčatami inšpirovať časopisom Tvorivé bývanie a maľovali vajíčka podľa ich jednoduchého návodu. Vzali sme obyčajnú bielu farbu, do jednej nádoby primiešali červenú temperku, do druhej čiernu a mali sme ružový a šedý odtieň.
Po uschnutí sme ozdobili podľa vlastnej chuti, srdiečkami, nápisom, hviezdičkami.
Dievčatá si pre polievačov pripravili aj takýchto papierových zajkov s pupíkmi.
A ozdobili sme si aj vchod. Inšpirácie z vlastnej hlavy a z mojich obľúbených blogov.
Užite si sviatky jari, krásny predĺžený víkend!
Hela ♥